title: 2009/495/EZ: Odluka Komisije od 26. lipnja 2009. o izmjeni Odluke 2006/415/EZ o određenim zaštitnim mjerama u vezi s visokopatogenom influencom ptica podtipa H5N1 kod peradi u Zajednici (priopćena pod brojem dokumenta C(2009) 4994)  Tekst značajan za EGP

text:
               03/Sv. 52

               HR

               Službeni list Europske unije

               165

         32009D0495

               L 166/77

               SLUŽBENI LIST EUROPSKE UNIJE

         ODLUKA KOMISIJE
   od 26. lipnja 2009.
   o izmjeni Odluke 2006/415/EZ o određenim zaštitnim mjerama u vezi s visokopatogenom influencom ptica podtipa H5N1 kod peradi u Zajednici
   (priopćena pod brojem dokumenta C(2009) 4994)
   (Tekst značajan za EGP)
   (2009/495/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/662/EEZ o veterinarskim pregledima u trgovini unutar Zajednice s ciljem uspostave unutarnjeg tržišta (1), a posebno njezin članak 9. stavak 4.,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (2), a posebno njezin članak 10. stavak 4.,
   uzimajući u obzir Direktivu Vijeća 2005/94/EZ od 20. prosinca 2005. o mjerama Zajednice u vezi s kontrolom influence ptica i o stavljanju izvan snage Direktive 92/40/EEZ (3), a posebno njezin članak 63. stavak 3.,
   budući da:

               (1)

               Direktivom 2005/94/EZ utvrđene su određene zaštitne mjere za nadzor i rano otkrivanje influence ptica i minimalne mjere kontrole koje se trebaju primijeniti u slučaju izbijanja te bolesti kod peradi ili drugih ptica koje se drže u zatočeništvu. Njome je predviđeno da se moraju utvrditi detaljna pravila ovisno o epidemiološkoj situaciji, kao nadopuna minimalnim mjerama kontrole predviđenim u toj Direktivi.

               (2)

               Direktivom 2006/415/EZ od 14. lipnja 2006. o određenim zaštitnim mjerama u vezi s visokopatogenom influencom ptica podtipa H5N1 kod peradi u Zajednici (4), utvrđene su određene zaštitne mjere koje se primjenjuju za sprečavanje širenja bolesti, uključujući uspostavu područja A i B nakon izbijanja bolesti na koja se sumnja ili koja su potvrđena. Ta su područja navedena na popisu u Prilogu Odluci 2006/415/EZ. U tom Prilogu, kako je izmijenjen Odlukom Komisije 2008/812/EZ (5), uključeni su i dijelovi Njemačke i Poljske. Odluka 2006/415/EZ prestaje važiti 30. lipnja 2009.

               (3)

               S obzirom na to da postoji stalni rizik od izbijanja visoko patogene influence ptica podtipa H5N1 u Zajednici, trebalo bi zadržati mjere utvrđene u Odluci 2006/415/EZ, kako bi se mogle primijeniti ako se otkrije virus kod peradi, kao nadopuna mjerama predviđenim Direktivom 2005/94/EZ.

               (4)

               S obzirom na epidemiološku situaciju u Zajednici vezano uz influencu ptica, primjereno je produljiti razdoblje primjene Odluke 2006/415/EZ do 31. prosinca 2010.

               (5)

               Njemačka i Poljska obavijestile su Komisiju da one, zahvaljujući povoljnoj situaciji u vezi s bolesti na njihovom državnom području, više ne primjenjuju zaštitne mjere u odnosu na izbijanja visoko patogene influence ptica podtipa H5N1. Zato više nije potrebno primjenjivati mjere utvrđene u skladu s Odlukom 2006/415/EZ za područja A i B u tim državama članicama i ta područja bi trebalo brisati iz Priloga toj Odluci.

               (6)

               Odluku 2006/415/EZ trebalo bi stoga na odgovarajući način izmijeniti.

               (7)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Odluka 2006/415/EZ mijenja se kako slijedi:

               1.

               U članku 12., datum „30. lipnja 2009.” zamjenjuje se datumom „31. prosinca 2010.”

               2.

               Brišu se stavke za Njemačku i Poljsku u dijelovima A i B Priloga.

         Članak 2.
   Ova se Odluka primjenjuje od 1. srpnja 2009.
   Članak 3.
   Ova je Odluka upućena državama članicama.

      Sastavljeno u Bruxellesu 26. lipnja 2009.

            Za Komisiju

         Androulla VASSILIOU

            Članica Komisije

      (1)  SL L 395, 30.12.1989., str. 13.

      (2)  SL L 224, 18.8.1990., str. 29.

      (3)  SL L 10, 14.1.2006., str. 16.

      (4)  SL L 164, 16.6.2006., str. 51.

      (5)  SL L 282, 25.10.2008., str. 19.


title: 87/266/EEZ: Odluka Komisije od 8. svibnja 1987. o potvrđivanju da shema liječničkog pregleda osoblja koju je podnijela Nizozemska nudi istovjetna jamstva

text:
               03/Sv. 028

               HR

               Službeni list Europske unije

               63

         31987D0266

               L 126/20

               SLUŽBENI LIST EUROPSKE UNIJE

               08.05.1987.

      ODLUKA KOMISIJE

   od 8. svibnja 1987.
   o potvrđivanju da shema liječničkog pregleda osoblja koju je podnijela Nizozemska nudi istovjetna jamstva
   (87/266/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 64/433/EEZ od 26. lipnja 1964. o zdravstvenim problemima koji utječu na promet svježim mesom unutar Zajednice (1), kako je zadnje izmijenjena Direktivom 86/587/EEZ (2), a posebno njezinu točku 24. poglavlja IV. Priloga I.,
   uzimajući u obzir Direktivu Vijeća 71/118/EEZ od 15. veljače 1971. o zdravstvenim problemima koji utječu na promet svježim mesom peradi (3), kako je zadnje izmijenjena Uredbom (EEZ) br. 3768/85 (4), a posebno njezinu točku 12. poglavlja III. Priloga I.,
   uzimajući u obzir Direktivu Vijeća 77/99/EEZ od 21. prosinca 1976. o zdravstvenim problemima koji utječu na promet mesnim proizvodima unutar Zajednice (5), kako je zadnje izmijenjena Uredbom (EEZ) br. 3768/85, a posebno njezinu točku 17. poglavlja II. Priloga A.,
   budući da točka 24. poglavlja IV. Priloga I. Direktivi 64/433/EEZ, točka 12. poglavlja III. Priloga I. Direktivi 71/118/EEZ i točka 17. poglavlja II. Priloga A Direktivi 77/99/EEZ osiguravaju da Komisija, u skladu s postupcima predviđenim u člancima 16., 12.a i 19. navedenih direktiva, potvrđuje shemu liječničkog pregleda osoblja koji nudi istovjetna jamstva onima koja se temelje na godišnjem obnavljanju medicinske svjedodžbe;
   budući da su tijela u Nizozemskoj pismima od 20. listopada 1986. i 13. veljače 1987. te priopćenjem od 25. ožujka 1987. upoznale Komisiju s alternativnom shemom liječničkog pregleda;
   budući da se, nakon pregleda na sastanku Stalnog veterinarskog odbora 25. ožujka 1987., za ovu alternativnu shemu, kako je predstavljena u Prilogu ovoj Odluci, može smatrati da pruža jamstva istovjetna onima koja se temelje na godišnjem obnavljanju medicinske svjedodžbe;
   budući da su mjere predviđene ovom Odlukom u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   Ovim se potvrđuje da shema liječničkog pregleda za osoblje zaposleno da radi ili rukuje sa svježim mesom, mesom peradi i proizvodima od mesa, koju je predložila Nizozemska kako je određeno u Prilogu, nudi istovjetna jamstva onima koja se temelje na godišnjem obnavljanju medicinske svjedodžbe.
   Članak 2.
   Ova je Odluka upućena državama članicama.

      Sastavljeno u Bruxellesu 8. svibnja 1987.

            Za Komisiju

         Frans ANDRIESSEN

            Potpredsjednik

      (1)  SL 121, 29.7.1964., str. 2012/64.

      (2)  SL L 339, 2.12.1986., str. 26.

      (3)  SL L 55, 8.3.1971., str. 23.

      (4)  SL L 362, 31.12.1985., str. 8.

      (5)  SL L 26, 31.1.1977., str. 85.
   PRILOG
   ALTERNATIVNA SHEMA LIJEČNIČKOG PREGLEDA OSOBA ZAPOSLENIH DA RADE ILI RUKUJU SVJEŽIM MESOM, MESOM PERADI I PROIZVODIMA OD MESA, KOJU PREDSTAVLJAJU TIJELA NIZOZEMSKE
   A.   Liječnički pregled prije zaposlenja

   Zdravstveno stanje svake osobe koja će se zaposliti da rukuje mesom, mesom peradi ili proizvodima od mesa mora se pregledati. Navedeni pregled je preduvjet za takvo zaposlenje.
   Zdravstveni nadzor, na temelju kojega se procjenjuje rizik zaraze preko dotične osobe, mora uključiti upit o povijesti bolesti putem upitnika (vidjeti pod točkom E) koji procjenjuje liječnik te opći liječnički pregled koji provodi doktor medicine.
   Takav liječnički pregled može, ako dotični liječnik smatra da je to nužno, uključivati veći broj testova.
   B.   (Godišnji) rutinski pregled

   Kada god dotična nadležna liječnička služba (vezana uz poduzetništvo) procijeni da je to nužno, posebno kada postoji sumnja u odnosu na bolesti u upitniku navedene pod točkama E i F, no barem jednom godišnje, zdravstveno stanje osoblja koje se spominje pod točkom A mora se procijeniti putem upitnika (vidjeti pod točkom F).
   Nakon što ga je popunilo osoblje, upitnik se predaje dotičnim medicinskim tijelima. Nadležni liječnik treba potpisati tu izjavu, time produžujući liječničku svjedodžbu za godinu dana. Ako doktor medicine, na temelju upitnika ili na temelju bilo kojeg podatka procijeni da postoji potreba za daljnjom liječničkom procjenom, moguće produženje liječničke svjedodžbe može se obaviti nakon što nalazi takve procjene budu dostupni. Takva procjena može, ako dotični liječnik smatra da je to važno, uključiti veći broj testova.
   Ako postoji epidemiološko ili kliničko opravdanje, liječnička služba (vezana uz poduzetništvo) osigurava da se osobama koje su mogući izvor zaraze zabrani rad ili rukovanje svježim mesom, mesom peradi ili proizvodima od mesa.
   C.   Upute za higijenu

   Bilo tko tko radi ili rukuje sa svježim mesom, mesom peradi ili proizvodima od mesa mora biti primjereno osposobljen, posebno u pogledu njegove/njezine odgovornosti u pogledu hrane i osobne higijene.
   D.   Daljnje napomene

   Iako zdravstvena svjedodžba sastavljena prije zaposlenja ne nudi apsolutna jamstva da dotična osoba neće biti izvor zaraze, važno je na početku zaposlenja svratiti pozornost na glavne aspekte javnog zdravstva poput odgovornosti u pogledu opće higijene i obveze da se prijavi svaka zarazna bolest tijekom trajanja zaposlenja.
   U tom kontekstu, presudno je da dotična osoba bude dovoljno dobro upoznata sa svojom ulogom prijenosnika bolesti.
   Rutinski liječnički pregled (koji se uobičajeno odvija svake godine) osoblja zaposlenog pri rukovanju mesom, mesom peradi ili proizvodima od mesa u velikom broju zemalja provodi se već niz godina, s ciljem smanjivanja rizika širenja patogenih mikroorganizama na potrošača preko mesa, mesa peradi ili proizvoda od mesa putem dotične osobe.
   Na raznim međunarodnim sastancima postavljeno je pitanje moraju li takvi rutinski pregledi, posebno pregledi stolice, nužno činiti dio mjera za zaštitu potrošača od zaraznih bolesti koje se mogu širiti mesom, mesom peradi ili proizvodima od mesa kojima se loše rukovalo. Vrijednost rutinskog pregleda stolice na patogene bakterije iz crijeva, posebno, više se puta dovodila u pitanje.
   Iz studije izvješća s gore navedenih sastanaka proizlazi da rutinski pregledi, posebno uzoraka stolice, ne pridonose na bilo kakav značajan način sprečavanju širenju zaraznih bolesti na potrošača preko mesa, mesa peradi ili proizvoda od mesa; drugim riječima, pregledi u redovitim razmacima stolice i mokraće osoblja na Salmonellu i Shigellu više se ne smatraju značajnim. Treba se provoditi pregled samo ako je on epidemiološki ili klinički opravdan.
   E.   Zdravstvena svjedodžba za osobe koje se zapošljavaju u prehrambenoj industriji

      (ova se svjedodžba popunjava u nazočnosti liječnika)

   F.   Zdravstvena svjedodžba za osobe zaposlene u prehrambenoj industriji

      (Ova se svjedodžba treba proslijediti (pravilno ispunjena) medicinskoj službi poduzeća)


Odluka Komisije od 14/07/2010 u kojoj se određuje koncentracija kompatibilna sa zajedničkim tržištem (Predmet br. COMP/M.5747 - IBERIA / BRITISH AIRWAYS) prema Uredbi Vijeća (EZ) br. 139/2004 (Samo je engleski tekst vjerodostojan)


title: 1999/304/EZ: Odluka Komisije od 12. travnja 1999. o zajedničkom tehničkom propisu za digitalnu mrežu s integriranim uslugama (ISDN); daljinska usluga telefonije na 3,1 kHz, priključni zahtjevi za mikrotelefonske terminalne uređaje (2. izdanje) (priopćena pod brojem dokumenta C(1999) 875)  Tekst značajan za EGP

text:
               13/Sv. 044

               HR

               Službeni list Europske unije

               73

         31999D0304

               L 118/60

               SLUŽBENI LIST EUROPSKE UNIJE

               12.04.1999.

      ODLUKA KOMISIJE

   od 12. travnja 1999.
   o zajedničkom tehničkom propisu za digitalnu mrežu s integriranim uslugama (ISDN); daljinska usluga telefonije na 3,1 kHz, priključni zahtjevi za mikrotelefonske terminalne uređaje (2. izdanje)
   (priopćena pod brojem dokumenta C(1999) 875)
   (Tekst značajan za EGP)
   (1999/304/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 98/13/EZ (1) Europskog parlamenta i Vijeća od 12. veljače 1998. o telekomunikacijskoj terminalnoj opremi i opremi za satelitske zemaljske postaje, uključujući uzajamno priznavanje njihove sukladnosti, a posebno drugu alineju njezina članka 7. stavka 2., budući da:

               (1)

               Komisija je usvojila mjeru za određivanje vrste terminalne opreme za koju je potreban zajednički tehnički propis, kao i povezanu izjavu o području primjene u skladu s prvom alinejom članka 7. stavka 2.

               (2)

               Potrebno je donijeti odgovarajuće usklađene norme ili njihove dijelove za provedbu bitnih zahtjeva koji se trebaju pretvoriti u zajedničke tehničke propise.

               (3)

               Potrebno je uvesti prijelazne mjere za opremu odobrenu prema nacionalnim propisima o homologaciji kako bi se proizvođačima osigurao daljnji pristup tržištima.

               (4)

               Prijedlog podnesen Odboru za odobravanje telekomunikacijske opreme (ACTE) u skladu je s člankom 29. stavkom 2..

               (5)

               Zajednički tehnički propis koji treba donijeti ovom Odlukom u skladu je s mišljenjem ACTE-a,

         DONIJELA JE OVU ODLUKU:
   Članak 1.
   1.   Ova se Odluka primjenjuje na terminalnu opremu koja je namijenjena priključivanju na javnu telekomunikacijsku mrežu i obuhvaćena usklađenom normom utvrđenom u članku 2. stavku 1.
   2.   Ovom se Odlukom utvrđuje zajednički tehnički propis za priključne zahtjeve za terminalnu opremu koja je namijenjena spajanju na digitalnu mrežu s integriranim uslugama (ISDN) i pružanju daljinske usluge telefonije na 3,1 kHz.
   Članak 2.
   1.   Zajednički tehnički propis uključuje usklađenu normu koju je pripremilo odgovarajuće normizacijsko tijelo i pritom, u mjeri u kojoj je to moguće, primijenilo bitne zahtjeve navedene u članku 5. točki (g) Direktive 98/13/EZ. Upućivanje na normu navedeno je u Prilogu.
   2.   Terminalna oprema obuhvaćena ovom Odlukom mora biti u skladu sa zajedničkim tehničkim propisom navedenim u stavku 1., mora ispunjavati bitne zahtjeve navedene u članku 5. točkama (a) i (b) Direktive 98/13/EZ i mora ispunjavati zahtjeve svih drugih primjenljivih direktiva, a posebno direktiva Vijeća 73/23/EEZ (2) i 89/336/EEZ (3).
   Članak 3.
   Za terminalnu opremu obuhvaćenu člankom 1. stavkom 1. ove Odluke prijavljena tijela određena za provedbu postupaka navedenih u članku 10. Direktive 98/13/EZ upotrebljavaju ili osiguravaju uporabu usklađene norme navedene u Prilogu kad ova Odluka stupi na snagu.
   Članak 4.
   1.   Odluka 95/526/EZ stavlja se izvan snage s učinkom od 3 mjeseca nakon datuma donošenja ove Odluke.
   2.   Terminalna oprema odobrena prema Odluci 95/526/EEZ može se nastaviti stavljati na nacionalno tržište i u uporabu.
   Članak 5.
   Ova je Odluka upućena državama članicama.

      Sastavljeno u Bruxellesu 12. travnja 1999.

            Za Komisiju

         Martin BANGEMANN

            Član Komisije

      (1)  SL L 74, 12.3.1998., str. 1.

      (2)  SL L 77, 26.3.1973., str. 29.

      (3)  SL L 139, 23.5.1989., str. 19.
   PRILOG

      Upućivanje na primjenljivu usklađenu normu

   Usklađena norma navedena u članku 2. ove Odluke je:
   Integrated services digital network (ISDN); telephony 3,1 kHz teleservice; Attachment requirements for handset terminals
   [Digitalna mreža s integriranim uslugama (ISDN); Daljinska usluga telefonije na 3,1 kHz; Priključni zahtjevi za mikrotelefonske terminalne uređaje]
   ETSI
   Europski institut za telekomunikacijske norme
   Tajništvo ETSI-ja
   TBR 8 - listopad 1998.
   (bez predgovora)

      Dodatne informacije

   Europski institut za telekomunikacijske norme priznat je u skladu s Direktivom Vijeća 98/34/EZ (1).
   Gore navedena usklađena norma izrađena je prema mandatu izdanom u skladu s odgovarajućim postupcima iz Direktive Vijeća 98/34/EZ.
   Puni tekst gore navedene usklađene norme može se dobiti na adresama:

                           Europski institut za telekomunikacijske norme,

                           650, route des Lucioles,

                           F-06921 Sophia Antipolis Cedex

               ili

                           Europska komisija,

                           DGXIII/A/2 – (BU 31, 1/7)

                           Rue de la Loi/Wetstraat 200

                           B-1049 Bruxelles

         ili od bilo koje druge organizacije odgovorne za stavljanje na raspolaganje normi ETSI-ja, čiji se popis može naći na internetskoj adresi www.ispo.cec.be.

      (1)  SL L 204, 21.7.1998., str. 37.


title: 2008/541/EZ: Odluka Komisije od 8. travnja 2008. o izmjeni Odluke 2001/781/EZ o donošenju priručnika prijamnih tijela i glosara pismena koja mogu biti dostavljena sukladno Uredbi Vijeća (EZ) br. 1348/2000 o dostavi, u državama članicama, sudskih i izvansudskih pismena u građanskim ili trgovačkim stvarima (priopćena pod brojem dokumenta C(2008) 1259)

text:
               19/Sv. 13

               HR

               Službeni list Europske unije

               121

         32008D0541

               L 173/17

               SLUŽBENI LIST EUROPSKE UNIJE

         ODLUKA KOMISIJE
   od 8. travnja 2008.
   o izmjeni Odluke 2001/781/EZ o donošenju priručnika prijamnih tijela i glosara pismena koja mogu biti dostavljena sukladno Uredbi Vijeća (EZ) br. 1348/2000 o dostavi, u državama članicama, sudskih i izvansudskih pismena u građanskim ili trgovačkim stvarima
   (priopćena pod brojem dokumenta C(2008) 1259)
   (2008/541/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 1348/2000 od 29. svibnja 2000. o dostavi, u državama članicama, sudskih i izvansudskih pismena u građanskim ili trgovačkim stvarima (1), a posebno njezin članak 17. točku (a),
   nakon savjetovanja s odborom osnovanim člankom 18. Uredbe br. 1348/2000,
   budući da:

               (1)

               S ciljem provedbe Uredbe (EZ) br. 1348/2000 potrebno je izraditi i objaviti priručnik koji bi sadržavao informacije o službama za zaprimanje koje su određene sukladno članku 2. ove Uredbe. Taj je priručnik u Prilogu I. Odluke Komisije 2001/781/EZ od 25. rujna 2001. o donošenju priručnika prijamnih tijela i glosara pismena koja mogu biti dostavljena sukladno Uredbi Vijeća (EZ) br. 1348/2000 o dostavi, u državama članicama, sudskih i izvansudskih pismena u građanskim ili trgovačkim stvarima (2).

               (2)

               Zbog promjenama informacija dostavljenih Komisiji od strane Francuske sukladno članku 2. stavku 4. Uredbe (EZ) br. 1348/2000, potrebno je izmijeniti priručnik.

               (3)

               Odluka 2001/781/EZ treba se, sukladno tome, izmijeniti,

         DONIJELA JE OVU ODLUKU
   Jedini članak
   Priručnik koji sadrži informacije koje se odnose na službe za zaprimanje iz Priloga I. Odluci 2001/781/EZ mijenja se i dopunjuje u skladu s Prilogom ovoj Odluci.
   Ova je Odluka upućena državama članicama.

      Sastavljeno u Bruxellesu 8. travnja 2008.

            Za Komisiju

         Jacques BARROT

            Dopredsjednik

      (1)  SL L 160, 30.6.2000., str. 37.

      (2)  SL L 298, 15.11.2001., str. 1. Odluka kako je izmijenjena Odlukom 2007/500/EZ (SL L 185, 17.7.2007., str. 24.).
   PRILOG
   U Priručniku koji sadrži informacije koje se odnose na službe za zaprimanje iza odjeljka koji se odnosi na Ujedinjena Kraljevina dodaju se sljedeći odjeljci:

      „ČEŠKA

                  I.

                  Službe za zaprimanje: županijski sudovi.
                  Podaci za kontakt koji se nalaze se u priručniku službi za zaprimanje na raspolaganju su na internetskoj stranci Europskog pravosudnog atlasa u građanskim stvarima:
                  http://ec.europa.eu/justice_home/judicialatlascivil/

                  II.

                  Raspoloživi načini zaprimanja:

                              —

                              preko imatelja ovlaštenja za primanje pošte,

                              —

                              Faks,

                              —

                              elektronička pošta.

                  III.

                  Obrazac se može ispuniti na češkom, slovačkom, engleskom ili njemačkom jeziku.

         DANSKA

                  I.

                  Služba za zaprimanje je Ministarstvo pravosuđa.

                              Justitsministeriet

                              Slotsholmsgade 10

                              DK-1216 København K

                              Telefon: (45) 72 26 84 00

                              Faks: (45) 33 93 35 10

                              Elektronička pošta: jm@jm.dk

                        Ministarstvo pravosuđa je služba za zaprimanje za cijelu zemlju.

                  II.

                  Dokumenti se mogu slati poštom, faksom ili elektroničkom poštom pod uvjetom da je sadržaj primljenog dokumenta u potpunosti jednak poslanom dokumentu i da su svi podaci u njemu jasno čitljivi.

                  III.

                  Danska prihvaća da obrazac koji je prilože Uredbi može biti ispunjen na danskom, engleskom ili francuskom jeziku.

         ESTONIJA

                  I.

                  Služba za zaprimanje: Služba za zaprimanje sudskih dokumenata je Ministarstvo pravosuđa.

                              Justiitsministeerium

                              Tõnismägi 5a

                              15191 Tallinn

                              Eesti

                              Telefon: (372) 620 81 83 in (372) 620 81 86

                              Faks: (372) 620 81 09

                              Elektronička pošta: central.authority@just.ee

                  II.

                  Na raspolaganju su sljedeća sredstva za komunikaciju:

                              —

                              za zaprimanje i slanje dokumenata: pošta, uključujući privatne poštanske službe,

                              —

                              za druge komunikacije: telefon i elektronička pošta.

                  III.

                  Osim estonskoga dozvoljen je i engleski jezik.

         CIPAR

                  I.

                  Služba za zaprimanje: Ministarstvo pravosuđa i javnog reda.

                              Υπουργείο Δικαιοσύνης και Δημοσίας Τάξεως (Ministry of Justice and Public Order)

                              Λεωφόρος Αθαλάσσας (Athalassas Avenue 125)

                              CY-1461 Λευκωσία [Lefkosia (Nicosia)]

                              Κύπρος (Cyprus)

                              Telefon: (357) 22 80 59 28

                              Faks: (357) 22 51 83 28

                              Elektronička pošta: registry@mjpo.gov.cy

                  II.

                  Na raspolaganju su sljedeći načini zaprimanja dokumenata:
                  pošta, faks, elektronička pošta.

                  III.

                  Jezici koji se mogu koristiti za ispunjavanje standardnog obrasca:
                  grčki i engleski.

         LATVIJA

                  I.

                  Služba za zaprimanje:

                              Ministarstvo pravosuđa Republike Latvije

                              Blvd. Brivibas 36

                              LV-1536, Riga

                              Latvia

                              Telefon: (371) 67 03 67 16

                              Faks: (371) 67 21 08 23

                              Eletronička pošta: tm.kanceleja@tm.gov.lv

                        Ministarstvo pravosuđa je služba za zaprimanje za cijelu zemlju.

                  II.

                  Na raspolaganju su sljedeći načini zaprimanja dokumenata:
                  Dokumenti se mogu zaprimati poštom, faksom ili elektroničkom poštom.
                  Zahtjev za dostavu dokumenata i potvrda o dostavi mogu se zaprimati faksom ili elektroničkom poštom, ako su također poslani poštom.

                  III.

                  Jezici koji se mogu koristiti za ispunjavanje standardnog obrasca:
                  Osim latvijskog, Latvija prihvaća standardne obrasce ispunjene na engleskom jeziku.

         LITVA

                  I.

                  Službe za zaprimanje: službe za zaprimanje su prvostupanjski sudovi.
                  Podaci za kontakt koji se nalaze se u priručniku službi za zaprimanje na raspolaganju su na internetskoj stranci Europskog pravosudnog atlasa u građanskim stvarima:
                  http://ec.europa.eu/justice_home/judicialatlascivil/

                  II.

                  Na raspolaganju su sljedeći načini zaprimanja dokumenata:
                  Dostava sudskih i izvansudskih pismena prihvaća se poštom i faksom.

                  III.

                  Jezici koji se mogu koristiti za ispunjavanje standardnog obrasca (vidjeti članak 4.):
                  Osim litavskog, Litva prihvaća standardne obrasce za zahtjeve ispunjene na francuskom i engleskom jeziku.

         MAĐARSKA

                  I.

                  Službe za zaprimanje:
                  U skladu s člankom 2. stavkom 3. na vrijeme od pet godina Ministarstvo pravosuđa je određeno kao služba za zaprimanje. Svi zahtjevi bit će proslijeđeni: Ministarstvu pravosuđa, odjel za međunarodno privatno pravo.

                              Igazságügyi Minisztérium

                              Nemzetközi Magánjogi Osztály

                              1363 Budapest

                              Postafiók 54

                              Telefon: (36-1) 441 31 10

                              Faks: (36-1) 441 31 12

                              Elektronička pošta: nemzm@im.hu

                  II.

                  Na raspolaganju su sljedeći načini zaprimanja dokumenata:
                  pošta, faks, elektronička pošta.

                  III.

                  Jezici koji se mogu koristiti za ispunjavanje standardnog obrasca (vidjeti članak 4.):
                  mađarski, njemački, engleski, francuski.

         MALTA

                  I.

                  Određene službe za zaprimanje:

                              Služba:

                                          Attorney General’s office

                                          The Palace

                                          St. George’s Square

                                          Valletta. CMR02

                              Državni dužnosnici:

                                          1.

                                                      Cynthia Scerri De Bono

                                                      Attorney General’s Office

                                                      The Palace

                                                      St. George’s Square

                                                      Valletta. CMR02.

                                                      Telefon: (356) 21 25 68 32 06

                                                      Faks: (356) 21 23 72 81

                                                      Elektronička pošta: cynthia.scerri-debono@gov.mt

                                          2.

                                                      Heidi Testa

                                                      Attorney General’s Office

                                                      The Palace

                                                      St. George’s Square

                                                      Valletta. CMR02.

                                                      Telefon: (356) 21 25 68 32 09, (356) 21 22 55 60

                                                      Faks: (356) 21 23 72 81

                                                      Elektronička pošta: heidi.testa@gov.mt

                  II.

                  Na raspolaganju su sljedeći načini zaprimanja dokumenata: originalni dokumenti šalju se poštom. Dokumenti se prije mogu poslati faksom/elektroničkom poštom.

                  III.

                  Jezici koji se mogu koristiti za ispunjavanje standardnog obrasca: engleski.

         POLJSKA

                  I.

                  Službe za zaprimanje su županijski sudovi - Sądy Rejonowe.
                  Podaci za kontakt koji se nalaze se u priručniku službi za zaprimanje na raspolaganju su na internetskoj stranci Europskog pravosudnog atlasa u građanskim stvarima:
                  http://ec.europa.eu/justice_home/judicialatlascivil/

                  II.

                  Dokumenti se zaprimaju samo putem pošte.

                  III.

                  Standardni se obrazac može popunjavati na poljskom, engleskom ili njemačkom jeziku.

         RUMUNJSKA

                  I.

                  Rumunjske služba za zaprimanje zahtjeva za dostavu sudskih i izvansudskih pismena iz država članica Europske unije je sud na čijem području adresat ima prebivalište ili poslovni nastan.
                  Podaci za kontakt koji se nalaze se u priručniku službi za zaprimanje na raspolaganju su na internetskoj stranci Europskog pravosudnog atlasa u građanskim stvarima:
                  http://ec.europa.eu/justice_home/judicialatlascivil/

                  II.

                  Osim obrazaca ispunjenih na rumunjskome, Rumunjska prihvaća standardne obrasce za zahtjeve ispunjene na engleskom ili francuskom jeziku.

         SLOVENIJA

                  I.

                  Službe za zaprimanje su: županijski sudovi.
                  Podaci za kontakt koji se nalaze se u priručniku službi za zaprimanje na raspolaganju su na internetskoj stranci Europskog pravosudnog atlasa u građanskim stvarima:
                  http://ec.europa.eu/justice_home/judicialatlascivil/

                  II.

                  Dokumenti se zaprimaju samo putem pošte.

                  III.

                  Standardni se obrazac može popunjavati na slovenskom ili engleskom jeziku.

         SLOVAČKA

                  I.

                  Službe za zaprimanje su županijski sudovi („Okresný súd”), koji imaju teritorijalnu nadležnost prema Europskom pravosudnom atlasu u građanskim stvarima.
                  Podaci za kontakt koji se nalaze se u priručniku službi za zaprimanje na raspolaganju su na internetskoj stranci Europskog pravosudnog atlasa u građanskim stvarima:
                  http://ec.europa.eu/justice_home/judicialatlascivil/

                  II.

                  Jezici koji se mogu koristiti za ispunjavanje standardnog obrasca (vidjeti članak 4.): slovački jezik.”


Odluka Komisije od 14/07/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7190 - BEKAERT / MACCAFERRI / JV) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 03/12/2013 u kojoj se određuje koncentracija kompatibilna sa zajedničkim tržištem (Predmet br. COMP/M.7084 - MEDTRONIC VASCULAR / BACKSTON / JV) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 19/11/2013 u kojoj se određuje koncentracija kompatibilna sa zajedničkim tržištem (Predmet br. COMP/M.7051 - GOLDMAN SACHS  / HASTINGS INSURANCE GROUP) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 04/11/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7426 - GALLANT VENTURE / SUMITOMO / TOYOTA MOTOR / INDONESIAN JV) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2008/317/EZ: Odluka Komisije od 10. travnja 2008. o neuvrštenju rotenona, ekstrakta equisetuma i kininovog hidroklorida u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže te tvari (priopćena pod brojem dokumenta C(2008) 1293)  Tekst značajan za EGP

text:
               03/Sv. 66

               HR

               Službeni list Europske unije

               84

         32008D0317

               L 108/30

               SLUŽBENI LIST EUROPSKE UNIJE

         ODLUKA KOMISIJE
   od 10. travnja 2008.
   o neuvrštenju rotenona, ekstrakta equisetuma i kininovog hidroklorida u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže te tvari
   (priopćena pod brojem dokumenta C(2008) 1293)
   (Tekst značajan za EGP)
   (2008/317/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske Zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno četvrti podstavak njezinog članka 8. stavka 2.,
   budući da:

               (1)

               Člankom 8. stavkom 2. Direktive 91/414/EEZ predviđeno je da država članica, tijekom razdoblja od 12 godina nakon obavijesti o toj Direktivi nadležnim tijelima, može odobriti stavljanje na tržište sredstava za zaštitu bilja koja sadrže aktivne tvari koje nisu navedene u Prilogu I. toj Direktivi, ali koje se već nalaze na tržištu dvije godine nakon datuma obavijesti, pri čemu se navedene tvari postupno ispituju u okviru programa rada.

               (2)

               Uredbama Komisije (EZ) br. 1112/2002 (2) i (EZ) br. 2229/2004 (3) utvrđuju se detaljna pravila za provedbu četvrte faze programa rada iz članka 8. stavka 2. Direktive 91/414/EEZ.

               (3)

               Rotenon, ekstrakt equisetuma i kininov hidroklorid su tvari predviđene za četvrtu fazu programa.

               (4)

               Jedini podnositelji prijave za rotenon, ekstrakt iz equisetuma i kininov hidroklorid su 5. siječnja 2007., 15. veljače 2007. odnosno 20. srpnja 2007. obavijestili Komisiju da više ne žele sudjelovati u programu rada za ove aktivne tvari i da stoga neće dostavljati daljnje informacije. Slijedom toga, te se aktivne tvari ne bi trebale uvrstiti u Prilog I. Direktivi 91/414/EEZ.

               (5)

               Komisija je, zajedno sa stručnjacima država članica, predstavila i ocijenila informacije za rotenon te se pokazala potreba za daljnjom uporabom predmetnih tvari. Stoga je u sadašnjim okolnostima opravdano produljiti razdoblje za povlačenje odobrenja za određene neophodne uporabe za koje ne postoje učinkovita alternativna rješenja, pri čemu je potrebno osigurati stroge uvjete kako bi se eventualni rizik sveo na najmanju moguću mjeru.

               (6)

               Za aktivne tvari za koje postoji kratak rok za prethodnu obavijest o povlačenju sredstava za zaštitu bilja koja sadrže takve tvari, razumno je predvidjeti produljenje roka za odlaganje, skladištenje, stavljanje na tržište i uporabu postojećih zaliha za razdoblje koje ne prelazi 12 mjeseci, čime bi se omogućila uporaba postojećih zaliha u najviše jednoj sljedećoj sezoni uzgoja. U slučajevima kada je predviđeno dulje razdoblje prethodne obavijesti, takvo se razdoblje može skratiti kako bi isteklo na kraju sezone uzgoja.

               (7)

               Ova Odluka ne dovodi u pitanje podnošenje zahtjeva za te aktivne tvari u skladu s odredbama članka 6. stavka 2. Direktive 91/414/EEZ s obzirom na moguće uvrštenje u njezin Prilog I.

               (8)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Aktivne tvari navedene u Prilogu I. ovoj Odluci ne uvrštavaju se kao aktivne tvari u Prilog I. Direktivi 91/414/EEZ.
   Članak 2.
   Države članice osiguravaju da se:

               (a)

               odobrenja za sredstva za zaštitu bilja koja sadrže aktivne tvari iz Priloga I. povuku do 10. listopada 2008.;

               (b)

               ne izdaju niti produljuju odobrenja za sredstva za zaštitu bilja koja sadrže te aktivne tvari od dana objave ove Odluke.

         Članak 3.
   1.   Odstupajući od članka 2., država članica navedena u stupcu B Priloga II. smije zadržati odobrenja za sredstva za zaštitu bilja koja sadrže tvari navedene u stupcu A tog Priloga za uporabe navedene u stupcu C tog Priloga do 30. travnja 2011., pod uvjetom da ispunjava sljedeće uvjete:

               (a)

               da osigurava da sredstva nemaju štetne učinke na zdravlje ljudi ili životinja te da nemaju neprihvatljiv utjecaj na okoliš;

               (b)

               da osigurava ponovno označivanje sredstava za zaštitu bilja koja ostaju na tržištu kako bi ispunila uvjete ograničene uporabe;

               (c)

               da uvede sve odgovarajuće mjere smanjivanja rizika s ciljem smanjenja svih eventualnih rizika;

               (d)

               da osigurava ozbiljnu potragu za alternativnim rješenjima za takve načine uporabe.

         2.   Države članice koje se koriste odstupanjem iz stavka 1. obavješćuju Komisiju do 31. prosinca svake godine o mjerama poduzetima na temelju stavka 1., a posebno na temelju točaka od (a) do (d).
   Članak 4.
   Svako produljenje roka koje odobre države članice u skladu s člankom 4. stavkom 6. Direktive 91/414/EEZ mora biti što je kraće moguće.
   Za odobrenja povučena u skladu s člankom 2., to razdoblje istječe najkasnije 10. listopada 2009.
   Za odobrenja povučena u skladu s člankom 3. to razdoblje istječe najkasnije 31. listopada 2011.
   Članak 5.
   Ova je Odluka upućena državama članicama.

      Sastavljeno u Bruxellesu 10. travnja 2008.

            Za Komisiju

         Androulla VASSILIOU

            Članica Komisije

      (1)  SL L 230, 19.8.1991., str. 1. Direktiva kako je zadnje izmijenjena Direktivom Komisije 2008/45/EZ (SL L 94, 5.4.2008., str. 21.).

      (2)  SL L 168, 27.6.2002., str. 14.

      (3)  SL 379, 24.12.2004., str. 13. Uredba kako je zadnje izmijenjena Uredbom (EZ) br. 1095/2007 (SL L 246, 21.9.2007., str. 19.).

      PRILOG I.

         Popis aktivnih tvari koje nisu uvrštene kao aktivne tvari u Prilog I. Direktivi 91/414/EEZ

      Rotenon
      Ekstrakt equisetuma
      Kininov hidroklorid

      PRILOG II.

         Popis odobrenja iz članka 3. stavka 1.

                  Stupac A

                  Stupac B

                  Stupac C

                  Aktivna tvar

                  Država članica

                  Uporaba

                  Rotenon

                  Francuska

                  Jabuka, kruška, breskva, trešnja, vinova loza i krumpir.
                  Ograničeno na profesionalne korisnike s odgovarajućom zaštitnom opremom.

                  Rotenon

                  Italija

                  Jabuka, kruška, breskva, trešnja, vinova loza i krumpir.
                  Ograničeno na profesionalne korisnike s odgovarajućom zaštitnom opremom.

                  Rotenon

                  Ujedinjena Kraljevina

                  Jabuka, kruška, breskva, trešnja, ukrasno bilje i krumpir.
                  Ograničeno na profesionalne korisnike s odgovarajućom zaštitnom opremom.


title: 2003/185/EZ: Odluka Komisije od 14. ožujka 2003. o dodjeli dodatnih dana odsutnosti iz luka država članica u skladu s Prilogom XVII. Uredbi Vijeća (EZ) br. 2341/2002 (priopćena pod brojem dokumenta C(2003) 762)  Tekst značajan za EGP

text:
               04/Sv. 009

               HR

               Službeni list Europske unije

               123

         32003D0185

               L 071/28

               SLUŽBENI LIST EUROPSKE UNIJE

               14.03.2003.

      ODLUKA KOMISIJE

   od 14. ožujka 2003.
   o dodjeli dodatnih dana odsutnosti iz luka država članica u skladu s Prilogom XVII. Uredbi Vijeća (EZ) br. 2341/2002
   (priopćena pod brojem dokumenta C(2003) 762)
   (Tekst značajan za EGP)
   (2003/185/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 2341/2002 od 20. prosinca 2002. o utvrđivanju ribolovnih mogućnosti za 2003. i s tim vezanih uvjeta za određene riblje stokove i skupine ribljih stokove a, koji se primjenjuju u vodama Zajednice i za plovila Zajednice u vodama gdje se zahtijeva ograničavanje ulova (1), a posebno njezin Prilog XVII. stavak 6.,
   budući da:

               (1)

               Stavkom 6. točkom (a) Priloga XVII. Uredbi (EZ) br. 2341/2002 određuje se broj dana u razdoblju od 1. veljače 2003. do 31. prosinca 2003. kad određena ribarska plovila Zajednice mogu izbivati iz luka u zemljopisnim područjima određenima u stavku 2. tog Priloga.

               (2)

               Stavkom 6. točkom (b) Priloga XVII. Uredbi (EZ) br. 2341/2002 utvrđuje se mogućnost Zajednice za dodjelu dodatnih dana izbivanja iz luka država članica ribarskim plovilima kako bi nadomjestila put od domaće luke do ribolovnog područja te kako bi se ona prilagodila na novi sustav upravljanja ribolovnim naporom.

               (3)

               Dani utvrđeni u stavku 6. točki (a) Priloga XVII. Uredbi (EZ) br. 2341/2002 omogućuju plovilima koja koriste ribolovno oruđe osim onog određenog u stavku 4. točki (a) tog Priloga, vrijeme potrebno za ulov količina bakalara na koje imaju pravo u 2003.

               (4)

               Plovila koja koriste ribolovno oruđe određeno u stavku 4. točki (a) Priloga XVII. Uredbi (EZ) br. 2341/2002 obično imaju različite vrste ribolovnog oruđa. U skladu sa stavkom 7. Priloga XVII. Uredbi (EZ) br. 2341/2002, ta praksa nije dopuštena ribarskim plovilima koja podliježu tom Prilogu. Zbog tog pravila, tim je plovilima potrebno dodijeliti dodatne dane za prilagodbu na novi sustav kako bi se prema potrebi vratili u luku i promijenili ribolovno oruđe. U tom smislu smatra se da su primjerena dva dodatna dana.

               (5)

               Svaka država članica može se susresti sa sličnim problemima kod prilagodbe na novi sustav upravljanja ribolovnim naporom.

               (6)

               Stavkom 6. točkom (c) Priloga XVII. Uredbi (EZ) br. 2341/2002 utvrđuje se mogućnost da Komisija državama članicama dodijeli dodatne dane izbivanja iz luke za plovila koja imaju ribolovno oruđe određeno u stavku 4. točki (a) Priloga XVII. Uredbi (EZ) br. 2341/2002 u smislu priznavanja postignutih ili očekivanih rezultata vezano uz povlačenje iz službe ribarskih plovila u 2002. i 2003.

               (7)

               Danska i Ujedinjena Kraljevina dostavile su podatke o povlačenju iz službe takvih ribarskih plovila u 2002. i opis njihovih planova za povlačenje iz službe takvih ribarskih plovila u 2003.

               (8)

               Odluka Komisije je potrebna kako bi se dodijelili dodatni dani na moru za ribarska plovila koja su opremljena ribolovnim oruđem određenim u stavku 4. točki (a) Priloga XVII. Uredbi (EZ) br. 2341/2002,

         DONIJELA JE OVU ODLUKU:
   Članak 1.
   U skladu sa stavkom 6. točkom (b) Priloga XVII. Uredbi (EZ) br. 2341/2002 države članice mogu dodijeliti najviše dva dodatna dana za kalendarski mjesec u kojima plovila mogu izbivati iz luke ako su opremljena ribolovnim oruđem određenim u stavku 4. točki (a) tog Priloga.
   Članak 2.
   Najveći je broj dodatnih dana koji se može dodijeliti za svaki kalendarski mjesec u skladu sa stavkom 6. točkom (c) Priloga XVII. Uredbi (EZ) br. 2341/2002:

               (a)

               Danska: dva dana;

               (b)

               Ujedinjena Kraljevina: četiri dana.

         Članak 3.
   Broj dodatnih dana dodijeljen prema člancima 1. i 2. može biti zbirni.
   Članak 4.
   Ova je Odluka upućena državama članicama.

      Sastavljeno u Bruxellesu 14. ožujka 2003.

            Za Komisiju

         Franz FISCHLER

            Član Komisije

      (1)  SL L 356, 31.12.2002., str. 12.


title: 2004/249/EZ: Odluka Komisije od 11. ožujka 2004. o upitniku za izvješća država članica o provedbi Direktive 2002/96/EZ Europskog parlamenta i Vijeća o otpadnoj električnoj i elektroničkoj opremi (priopćena pod brojem dokumenta C(2004) 714)  Tekst značajan za EGP

text:
               15/Sv. 013

               HR

               Službeni list Europske unije

               41

         32004D0249

               L 078/56

               SLUŽBENI LIST EUROPSKE UNIJE

               11.03.2004.

      ODLUKA KOMISIJE

   od 11. ožujka 2004.
   o upitniku za izvješća država članica o provedbi Direktive 2002/96/EZ Europskog parlamenta i Vijeća o otpadnoj električnoj i elektroničkoj opremi
   (priopćena pod brojem dokumenta C(2004) 714)
   (Tekst značajan za EGP)
   (2004/249/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 2002/96/EZ Europskog parlamenta i Vijeća od 27. siječnja 2003. (1) o otpadnoj električnoj i elektroničkoj opremi, a posebno njezin članak 12.,
   budući da:

               (1)

               Na temelju Direktive 2002/96/EZ države članice su obvezne poslati Komisiji izvješće o provedbi te Direktive.

               (2)

               Izvješće bi trebalo obuhvaćati pojedinosti o uključivanju Direktive u nacionalne propise i o njezinoj provedbi. Izvješće bi trebalo sastaviti na temelju upitnika iz ove Odluke.

               (3)

               Mjere utvrđene ovom Odlukom u skladu su s mišljenjem Odbora utvrđenog u skladu s člankom 6. Direktive 91/692/EEZ (2),

         DONIJELA JE OVU ODLUKU:
   Članak 1.
   Države članice sastavljaju svoja izvješća o provedbi Direktive 2002/96/EZ na temelju upitnika iz Priloga.
   Članak 2.
   Ova je Odluka upućena državama članicama.

      Sastavljeno u Bruxellesu 11. ožujka 2004.

            Za Komisiju

         Margot WALLSTRÖM

            Članica Komisije

      (1)  SL L 37, 13.2.2003., str. 24. Direktiva kako je izmijenjena Direktivom 2003/118/EZ (SL L 345, 31.12.2003., str. 106.).

      (2)  SL L 377, 23.12.1991., str. 48. Direktiva kako je izmijenjena Uredbom (EZ) br. 1882/2003 Europskog parlamenta i Vijeća (SL L 284, 31.10.2003., str. 1.).
   PRILOG
   UPITNIK
   za izvješće država članica o prenošenju i provedbi Direktive 2002/96/EZ o otpadnoj električnoj i elektroničkoj opremi
   Nema potrebe za ponavljanjem podataka koji su već dostavljeni, nego molimo da navedete gdje su i kad dostavljeni ti podaci.
   1.   UKLJUČENJE U NACIONALNO PRAVO
   1.1.   Jesu li Komisiji dostavljeni nacionalni zakoni i propisi kojima se Direktiva provodi u nacionalno pravo? (Da/Ne)

               1.1.1.

               Ako je odgovor na pitanje 1.1 „Da”, navedite pojedinosti.

               1.1.2.

               Ako je odgovor na pitanje 1.1. „Ne”, navedite razloge.

         1.2.   Je li država članica preuzela bilo koju odredbu navedenu u članku 17. stavku 3. u vezi s preuzimanjem putem sporazuma između nadležnih tijela i pojedinog gospodarskog sektora? (Da/Ne)

               1.2.1.

               Ako je odgovor na pitanje 1.2. „Da”, navedite pojedinosti.

         2.   PROVEDBA DIREKTIVE
   Podaci o odvojenom sakupljanju, ponovnoj uporabi, oporabi i recikliranju prijavljuju se zasebno u formatu koji će se utvrditi u skladu s člankom 12. stavkom 1.
   2.1.   Jesu li poduzete mjere u skladu s člankom 4. u vezi s oblikovanjem proizvoda? (Da/Ne)
   2.1.1.   Ako je odgovor na pitanje 2.1. „Da”, navedite pojedinosti o poduzetim mjerama.
   Te mjere obuhvaćaju one mjere koje se poduzimaju kako proizvođači ne bi sprečavali ponovnu uporabu otpadne električne i elektroničke opreme.
   2.1.2.   Ako je odgovor na pitanje 2.1. „Ne”, navedite razloge.
   2.1.3.   Navedite ocjenu pozitivnih i negativnih iskustava s ovim člankom.
   2.2.   Jesu li uspostavljeni sustavi koji omogućuju osobama koje posjeduju otpadnu električnu i elektroničku opremu i distributerima takve opreme barem besplatan povrat u skladu s člankom 5. Direktive? (Da/Ne)

               2.2.1.

               Ako je odgovor na pitanje 2.2. „Da”, navedite pojedinosti. To obuhvaća:

                           —

                           opći opis tih sustava,

                           —

                           način na koji se primjenjuje besplatan povrat distributerima na osnovi „jedan za jedan” i jesu li poduzete alternativne mjere u skladu s člankom 5. stavkom 2b, te koje su to mjere,

                           —

                           jesu li proizvođači uspostavili i vode li pojedinačne i/ili kolektivne sustave povrata otpadne električne i elektroničke opreme iz kućanstava,

                           —

                           jesu li izvršeni aranžmani za kontaminiranu otpadnu električnu i elektroničku opremu i onu električnu i elektroničku opremu koja ne sadrži ključne komponente i koji su to aranžmani,

                           —

                           pored toga, traže se podaci o sustavima sakupljanja za otpadnu električnu i elektroničku opremu iz izvora različitih od kućanstava.

               2.2.2.

               Ako je odgovor na pitanje 2.2. „Ne”, navedite razloge.

               2.2.3.

               Navedite ocjenu pozitivnih i negativnih iskustava s provedbom mjera iz ovog članka.

         2.3.   Jesu li poduzete potrebne mjere za osiguranje ekološke obrade otpadne električne i elektroničke opreme u skladu s člankom 6.?

               2.3.1.

               Ako je odgovor na pitanje 2.3. „Da”, navedite pojedinosti. To obuhvaća:

                           —

                           opći opis sustava obrade koji su na raspolaganju u državama članicama,

                           —

                           ako se zahtjevi obrade ili minimalne norme kvalitete za obradu sakupljene otpadne električne i elektroničke opreme u državi članici razlikuju od Priloga II. Direktivi ili su veći od onih iz tog Priloga, opis tih zahtjeva ili normi,

                           —

                           ako se odstupanje od zahtjeva dozvole iz članka 11. stavka 1.b Direktive 75/442/EEZ (1) primjenjuje na postupke oporabe u vezi s otpadnom električnom i elektroničkom opremom, opis uvjeta na temelju kojih se primjenjuje to odstupanje i kako se provode predviđene inspekcije na temelju članka 6. stavka 2. Direktive 2002/96/EZ,

                           —

                           ako su zahtjevi za skladištenje i obradu veći od onih utvrđenih u Prilogu III., njihov opis,

                           —

                           kratak opis pravila, postupaka i nadzora primijenjenih na otpadnu električnu i elektroničku opremu izvezenu iz Zajednice, koji će se ubrajati u ispunjavanje obveza i ciljeva iz članka 7. stavaka 1. i 2. Direktive, uzimajući u obzir članak 6. stavak 5. Direktive.

               2.3.2.

               Ako je odgovor na pitanje 2.3. „Ne”, navedite razloge.

               2.3.3.

               Navedite ocjenu pozitivnih i negativnih iskustava s provedbom mjera na temelju ovog članka.

         2.4.   Jesu li poduzete potrebne mjere za osiguranje ekološke ponovne uporabe, oporabe i recikliranja otpadne električne i elektroničke opreme u skladu s člankom 7. Direktive?

               2.4.1.

               Ako je odgovor na pitanje 2.4. „Da”, navedite opći opis nacionalnih mjera za poticanje ostvarenja ciljeva ponovne uporabe, oporabe i recikliranja.

               2.4.2.

               Ako je odgovor na pitanje 2.4. „Ne”, navedite razloge.

               2.4.3.

               Navedite svaku mjeru poduzetu u vezi s člankom 7. stavkom 5. Direktive.

               2.4.4.

               Navedite ocjenu pozitivnih i negativnih iskustava s provedbom mjera na temelju ovog članka.

         2.5.   Jesu li poduzete potrebne mjere za osiguranje financijskih sredstava u vezi s otpadnom električnom i elektroničkom opremom u skladu s člancima 8. i 9. Direktive?

               2.5.1.

               Ako je odgovor na pitanje 2.5. „Da”, navedite pojedinosti. To obuhvaća:

                           —

                           opći pregled financijskih aranžmana u državi članici i glavnih sustava za primjenu zahtjeva financiranja,

                           —

                           pojedinosti o uporabi vidljivih naknada za prethodni otpad iz kućanstava, ako se primjenjuju,

                           —

                           pojedinosti o posebnim aranžmanima za proizvođače koji isporučuju električnu i elektroničku opremu pomoću sredstava udaljenog komuniciranja, ako postoje takvi aranžmani.

               2.5.2.

               Ako je odgovor na pitanje 2.5. „Ne”, navedite razloge.

               2.5.3.

               Navedite ocjenu pozitivnih i negativnih iskustava s provedbom mjera na temelju ovog članka.

         2.6.   Jesu li poduzete potrebne mjere za obavješćivanje korisnika električne i elektroničke opreme i poticanje njihova sudjelovanja u zbrinjavanju otpadne električne i elektroničke opreme u skladu s člankom 10. Direktive?

               2.6.1.

               Ako je odgovor na pitanje 2.6. „Da”, navedite pojedinosti.

               2.6.2.

               Ako je odgovor na pitanje 2.6. „Ne”, navedite razloge.

               2.6.3.

               Navedite ocjenu pozitivnih i negativnih iskustava s provedbom mjera na temelju ovog članka.

         2.7.   Jesu li poduzete potrebne mjere za obavješćivanje postrojenja za obradu otpadne električne i elektroničke opreme u skladu s člankom 11. Direktive?

               2.7.1.

               Ako je odgovor na pitanje 2.7. „Da”, navedite pojedinosti, posebno u vezi s vrstom podataka koji se dostavljaju i medijima preko kojih se ti podaci dostavljaju.

               2.7.2.

               Ako je odgovor na pitanje 2.7. „Ne”, navedite razloge.

               2.7.3.

               Navedite ocjenu pozitivnih i negativnih iskustava s provedbom mjera na temelju ovog članka.

         2.8.   Navedite pojedinosti o sustavima inspekcije i praćenja koji se primjenjuju u državama članicama za provjeru pravilne primjene ove Direktive.

      (1)  SL L 194, 25.7.1975., str. 39.


Odluka Komisije od 17/09/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7741 - APOLLO MANAGEMENT / STEMCOR) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)